Document ID: 31999L0054

31999L0054
L 142/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 1999/54/ЕО НА КОМИСИЯТА
от 26 май 1999 година
за изменение на Директива 66/402/ЕИО на Съвета относно търговията със семена от зърнени култури
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 66/402/ЕИО на Съвета от 14 юни 1966 г. относно търговията със семена от зърнени култури (1), последно изменена с Директива 1999/8/ЕО (2), и по-специално член 2, параграф 1, буква б) и член 21б от нея,
(1)
като има предвид, че цитираната по-горе директива съдържа разпоредби за включване на хибридите на самоопрашващите се видове на тритикале в своя обхват и оправомощава Комисията да приеме необходимите изменения на определенията от член 2, параграф 1 на тази директива; като има предвид, че отчитайки нарасналото значение на хибридите на самоопрашващите се видове на тритикале в Общността, е уместно те да бъдат включени в приложното поле на директивата и вследствие на това да бъдат приети необходимите изменения на определенията „базови семена“ и „сертифицирани семена“;
(2)
като има предвид, че цитираната по-горе директива не определя условията, на които трябва да отговарят културите и семената за хибридите на Avena sativa, Hordeum vulgare, Oryza sativa, Triticum aestivum, Triticum durum, Triticum spelta и самоопрашващи се видове на Triticosecale, че тези условия могат да бъдат определени и следователно да бъдат изменени приложения I и II към Директива 66/402/ЕИО; като има предвид, че отчитайки нарасналото значение на горепосочените хибриди в Общността, е уместно да се определят условията, на които трябва да отговарят културите и семената, и по-специално в случаите, когато семената са произведени посредством химичен хибриден агент;
(3)
като има предвид, че мерките, предвидени в настоящата директива, са съобразени със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩАТА ДИРЕКТИВА:
Член 1
Директива 66/402/ЕИО се изменя, както следва:
1.
В член 2, параграф 1, буква Ва въвеждащата фраза е заменена със следния текст:
„Базови семена (хибриди на овеса, на ечемика, на ориза, на ръжта, на пшеницата, на твърдата пшеница, на пшеницата спелта и на самоопрашващите се видове тритикале)“
2.
В член 2, параграф 1, буква Д, въвеждащата фраза е заменена със следния текст:
„Сертифицирани семена (канарско просо, различно от неговите хибриди, ръж, сорго, суданско сорго, царевица и хибриди на овеса, на ечемика, на ориза, на пшеницата, на твърдата пшеница, на пшеницата спелта и на самоопрашващите се видове тритикале): семена“
3.
В точка 3 от приложение I първото и второто изречение са заменени със следния текст:
„Културата съдържа достатъчна сортова идентичност и сортова чистота, а в случай на култура от поколение инбред - достатъчна идентичност и чистота по отношение на нейните характеристики. По отношение производството на семена за хибридни сортове горепосочените разпоредби се прилагат и относно характеристиките на техните компоненти, в това число мъжката стерилност и възстановяването на фертилността.“
4.
В приложение I е добавена следната точка 3б:
„3б.
Култури, предназначени за производството на сертифицирани семена за хибридите на овеса, на ечемика, на ориза, на пшеницата, на твърдата пшеница, на пшеницата спелта и на самоопрашващите се видове тритикале.
a)
По отношение на разстоянието до най-близките източници на полени, способни да предизвикат нежелано външно опрашване, културите отговарят на следните стандарти:
-
минималното разстояние от женския компонент по отношение всеки друг сорт от същия вид, с изключение на културата на мъжкия компонент, е 25 метра,
-
това разстояние може да не се вземе под внимание, ако съществува достатъчна защита срещу всякакво нежелано външно опрашване.
б)
Културата съдържа достатъчна идентичност и чистота по отношение характеристиките на нейните компоненти.
Когато семената са произведени посредством химически хибриден агент, културата отговаря на следните стандарти или други условия:
i)
минималната видова чистота на всеки компонент е следната:
-
овес, ечемик, ориз, пшеница, твърда пшеница и пшеница спелта: 99,7 %
-
самоопрашващи се видове тритикале: 99,0 %;
ii)
минималната хибридност трябва да бъде 95 %. Степента на хибридност се измерва в съответствие с действащите международни методи, в случай че такива методи съществуват. Когато хибридността е определена по време на контрола на семената, предшестващ сертификацията, не е необходимо да се измерва степента на хибридност по време на инспекциите на място.“
5.
В точка 1 на приложение II първото и второто изречение са заменени със следния текст:
„Семената съдържат достатъчна сортова идентичност и сортова чистота, а в случай на култура от поколение инбред - достатъчна идентичност и чистота по отношение на техните характеристики. Що се касае до семената за хибридни сортове, горепосочените разпоредби се прилагат също така относно характеристиките на техните компоненти.“
6.
В заглавието на част 1, буква Аа от приложение II, след термина „Triticosecale“ се добавят следните думи: „различни от хибриди“.
7.
След част 1, буква Аа от приложение II се добавя следната част:
„Аб.
Хибриди на овеса, на ечемика, на ориза, на пшеницата, на твърдата пшеница, на пшеницата спелта и на самоопрашващите се видове тритикале.
Минималната сортова чистота на семената от категорията „сертифицирани семена“ е 90 %. Тя се изследва в рамките на официалните последващи контрола опити, извършвани върху подходящата пропорция от проби.“
Член 2
1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 1 юли 2000 г. Те незабавно информират Комисията за това.
2. Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
3. Държавите-членки съобщават на Комисията текста на основните разпоредби от националното законодателство, които приемат в областта, уредена с настоящата директива.
Член 3
Настоящата директива влиза в сила на двадесетия ден след публикуването ѝ в Официален вестник на Европейските общности.
Съставено в Брюксел на 26 май 1999 година.

Labels: 3
15
17
6